**NARAVOSLOVJE 7. razred Sonja Najman Vedenik**

5. TEDEN: 14. 4. – 17. 4. kontakt:[**sonja.najman-vedenik@os-dob.si**](mailto:sonja.najman-vedenik@os-dob.si)

**Pozdravljena učenka, pozdravljen učenec!**

**Zelo sem vesela, saj PRIDNO DELATE. KAR TAKO NAPREJ!!!**

**NALOGE OD 4. TEDNA:**

1. Pregled in poprava delovnih listov – Mehka in trda voda (2 delovna lista).
2. Prepis snovi v zvezek.

**NALOGE ZA 5. TEDEN:**

1. **Prepis snovi v zvezek** – Kraški pojavi.
2. **Vpis v spletno učilnico.** DOBIŠ **ZVEZDICO** za vpis in ogled posnetka.
3. **Prepis snovi – Agregatna stanja snovi** – ponovitev snovi, ter **Prehodov med agregatnimi stanji snovi.**

**Prepisov snovi mi NE POŠILJAJ. Tokrat je zvezdica namenjena samo delu v spletni učilnici.**

**POMEMBNO OBVESTILO!**

**Od tega tedna naprej boš vedno več dela opravil v SPLETNI UČILNICI.**

Zakaj spletna učilnica? Ker bodo vse moje naloge, navodila, tvoje oddane naloge in moji odgovori, tvoji prijatelji in klepet – VSE NA ENEM MESTU!

**Kaj vse bo vsebovala spletna učilnica:**

* ankete, kvize
* naloge
* posnete razlage snovi
* linke za gradiva
* zanimivosti, hece
* klepetalnice, kjer se boš lahko posvetoval z menoj (ko se dogovorimo), ali sošolci
* preverjanja znanja
* teste
* navodila in kriterije za ocenjevanje

**5. TEDEN: 14. 4. 2020 – 17. 4. 2020**

Tokrat boš imel malce manj dela, saj boš kot del snovi imel ponavljanje nečesa, kar že znaš. Moraš pa se prijaviti v spletno učilnico, saj bo vedno več nalog v njej.

**Zapis v zvezek – 5. TEDEN**

**KRAŠKI POJAVI**

Na Krasu je večina kamnin **apnenčastih (vsebujejo kalcijev karbonat).** Ker je tudi najbolj čista deževnica rahlo kisla zaradi raztopljenega ogljikovega dioksida, se **ZELO, ZELO, ZELO POČASI** raztaplja apnenec.

**Prvo si oglej sliko na spletni strani:**

[**http://www.o-4os.ce.edus.si/gradiva/geo/geomorfologija/2preperevanje.html**](http://www.o-4os.ce.edus.si/gradiva/geo/geomorfologija/2preperevanje.html)

**Potem pa se vpiši v spletno učilnico in si oglej posnetek, ter NARIŠI SKICO JAME.**


*SLIKA V ZVEZKU*

Na spletni učilnici boš našel posnetek, kjer bom razložila nekaj o teh kraških pojavih in bom tudi postopoma narisala sliko, ki jo boš na tem mestu prerisal. Posnetek lahko posnameš na svoj računalnik in si ga ogledaš večkrat.

**Zvezdico dobiš SAMO če se vpišeš v spletno učilnico in si ogledaš posnetek.**

**Nadaljevanje zapisa V ZVEZEK**

**AGREGATNA STANJA SNOVI – ponovitev**



**Preriši razporeditve delcev v TRDNEM, TEKOČEM in PLINASTEM AGREGATNEM STANJU.**

Ker se agregatna stanja v vsakem jeziku imenujejo drugače, so se znanstveniki dogovorili za oznake, katere bi veljale vsepovsod, ne glede na jezik.Oznake so vzete iz angleščine, pišejo se s pisanimi črkami in v oklepajih in so:

* ***(s)* – TRDNO (solid)**
* **(l) – TEKOČE (liquid)**
* ***(g)* – PLINASTO (gas)**

Opise agregatnih stanj lahko napišeš zraven slik z delci ali posebej, kakor se ti zdi bolj pregledno:

1. **TRDNO**

**DELCI:**

* tesno skupaj
* urejeni
* **nihajo** na svojih mestih
* med njimi je VELIKA PRIVLAČNOST
* imajo ZELO MALO ENERGIJE
* niso STISLJIVI

**SNOV:**

* IMA OBLIKO
* npr. led, pesek, sladkor, kovina …

1. **TEKOČE**

**DELCI:**

* precej skupaj
* niso urejeni
* precej se premikajo, niso na svojih mestih
* med njimi je SREDNJA PRIVLAČNOST
* imajo SREDNJO količino ENERGIJE
* niso STISLJIVI
* **so na dnu posode**

**SNOV:**

* NIMA OBLIKE – oblikuje se glede na obliko posode
* **IMA GLADINO** (vidimo navidezno črto tam, kjer se končajo delci)
* npr. tekoča voda, olje, bencin …

1. **PLINASTO**


**DELCI:**

* zelo narazen
* popolnoma neurejeni
* po celem prostoru
* ZELO se premikajo
* med njimi NI PRIVLAČNOSTI
* imajo ZELO VELIKO ENERGIJE
* so STISLJIVI (snov lahko utekočinimo)

**SNOV:**

* NIMA OBLIKE
* zasede ves prostor
* npr. vodna para, kisik, helij …

**PREHODI MED AGREGATNIMI STANJI**



1. **IZPAREVANJE –** prehod iz tekočega v plinasto agregatno stanje (l) → *(g)*
2. **KONDENZACIJA –** prehod iz plinastega v tekoče agregatno stanje *(g)* → (l)
3. **TALJENJE –** prehod iz trdnega v tekoče agregatno stanje *(s)* → (l)
4. **STRJEVANJE –** prehod iz tekočega v trdno agregatno stanje (l) → *(s)*
5. **SUBLIMACIJA –** prehod iz trdnega v plinasto agregatno stanje in nazaj *(s)* → *(g) in (g)* → *(s)*